**一．古代诗歌阅读**

苦笋 陆游

藜藿盘中忽眼明，骈头脱襁白玉婴。

极知耿介种性别，苦节乃与生俱生。
 我见魏征殊媚妩，约束儿童勿多取。
 人才自古要养成，放使干霄战风雨。

【注】①藜藿：藜和藿。泛指粗劣的饭菜。

②唐太宗曾说，别人认为魏征言行无礼，我却觉得他很妩媚。

**诗人由苦笋联想到了魏征，这二者有何相似之处？请简要分析。（6分）**

**二．文言文阅读**

霍光，字子孟，票骑将军去病弟也，河东平阳人。票骑将军击匈奴，道出河东，还，乃将光西至长安，时年十余岁，任光为郎，稍迁诸曹侍中。去病死后，光为奉车都尉光禄大夫，出则奉车，入侍左右。出入禁闼二十余年小心谨慎未尝有过甚见亲信上年老察群臣唯光任大重可属社稷乃使黄门画者画周公负成王朝诸侯以赐光上病笃，光涕泣问曰：“如有不讳，谁当嗣者？”上曰：“君未谕前画意邪？立少子，君行周公之事。”武帝崩，太子袭尊号，是为孝昭皇帝。帝年八岁，政事壹决于光。光与左将军上宫桀结婚相亲，光长女为桀子安妻，有女年与帝相配。桀因帝姊盖主内安女后宫为倢伃，数月，立为皇后。光时休沐出，桀辄入代光决事。桀父子既尊盛，而德长公主。公主近幸河间丁外人，桀、安欲为外人求封，光不许。又为外人求光禄大夫，又不许，长主大以是怨光。而桀、安数为外人求官爵弗能得，亦惭。由是与光争权。燕王旦自以昭帝兄，常怀怨望。御史大夫桑弘羊欲为子弟得官，亦怨恨光。于是皆与燕王通谋，诈令人为燕王上书，言光专权自恣，疑有非常。候司光出沐日奏之。桀欲从中下其事，桑弘羊当与诸大臣共执退光。书奏，帝不肯下。明旦，光闻之，止画室中不入。有诏召大将军。光入，免冠顿首谢，上曰：“将军冠。朕知是书诈也，将军亡罪。”而上书者果亡，捕之甚急。后桀党与有谮光者，上辄怒曰：“大将军忠臣，先帝所属以辅朕身，敢有毁者坐之。”自是桀等不敢复言，乃谋令长公主置酒请光，伏兵格杀之，因废帝，迎立燕王为天子。事发觉，光尽诛桀、安、弘羊、外人宗族，燕王、盖主皆自杀。光威震海内。

（节选自《汉书•霍光传》）

**把文中画横线的句子翻译成现代汉语。（8分）**

**（1）桀因帝姊盖主内安女后宫为倢伃，数月，立为皇后。**

**（2）上辄怒曰：“大将军忠臣，先帝所属以辅朕身，敢有毁者坐之。”**